EkBass/fiwiki-20250220-pages-articles huggingface dataset:
Acer Aspire One

Acer Aspire One on taiwanilaisen Acer Incorporated -yhtiön suunnittelema ultrakevyt tietokone, joka esiteltiin Taipein Computex-messuilla kesäkuussa 2008. Kannettavan valmistaja on taiwanilainen Quanta Computers. Acer One on kooltaan ja ominaisuuksiltaan verrattavissa Asuksen Eee PC 4G -malliin, mutta siinä on isompi 8,9-tuumainen näyttö (resoluutio 1024 x 600) ja näppäimistö on 95 % täyskokoisesta. Muistia ensiversiossa on vakiona 512 megatavua ja flash- muistiin perustuvan SSD-kiintolevyn tilavuus on 8 gigatavua, josta vapaana 6,6 gigatavua. Suoritin on Intelin uusi vähävirtainen Atom N270, jota ajetaan 1,6 gigahertsin kellotaajuudella. Linpus Linux -jakelulla ensiasennettu Acer One tuli myyntiin Euroopassa, Aasiassa ja Yhdysvalloissa 2. heinäkuuta 2008, ja Windows XP:llä varustettu malli hieman myöhemmin. Windows-versio on varustettu 120 gigatavun kokoisella perinteisellä kiintolevyllä. == Lähteet == == Aiheesta muualla == *Acer Aspire One Acerin sivuilla Luokka:Acer Luokka:Kannettavat tietokoneet Luokka:Linux-pohjaiset laitteet
Tapio Nirkko

Tapio Kalevi Nirkko (s. 24. elokuuta 1984 Espoo) on uransa vuonna 2019 lopettanut suomalainen kilpapurjehtija Finnjolla-luokassa. Hän edusti Espoon Pursiseuraa ja häntä valmensi Joakim Wilenius. Nirkko saavutti olympiapaikan sijoittumalla vuoden 2007 MM-kilpailuissa sijalle 12. Pekingin olympialaisissa 2008 Nirkko sijoittui 18:nneksi. Vuonna 2009 Nirkko purjehti hopealle Finnjollien EM-kilpailuissa Mustallamerellä Bulgariassa. Vuonna 2011 Nirkko oli MM-kilpailuissa 12:s ja saavutti maapaikan Lontoon kesäolympialaisiin. Lontoossa hän oli kymmenes. Vuoden 2012 MM-kilpailuissa hän sijoittui viidenneksi. Vuonna 2014 Nirkko oli MM-kisoissa 16:s ja varmisti Suomelle neljännen purjehduksen maapaikan Rion olympialaisiin 2016. Elokuussa 2015 Nirkko sijoittui Rion esiolympialaisissa toiseksi. Rion olympialaisissa Nirkko oli 15:s.Sports-Reference.com == Saavutukset == Olympialaiset *18. sija 2008 *10. sija 2012 *15. sija 2016 MM-kilpailut *43. sija 2002 *59. sija 2003 *40. sija 2004 *21. sija 2005 *20. sija 2006 *12. sija 2007 *11. sija 2008 *14. sija 2009 *39. sija 2010 *12. sija 2011 * 5. sija 2012 * 51. sija 2013 * 16. sija 2014 * 10. sija 2015 * 38. sija 2017 * 23. sija 2018 EM-kilpailut *52. sija 2003 *44. sija 2004 *31. sija 2005 *14. sija 2006 *37. sija 2007 *12. sija 2008 *Hopeaa 2009 *23. sija 2010 *16. sija 2013 *20. sija 2014 *26. sija 2017 *13. sija 2018 *31. sija 2019 Alle 22-vuotiaiden MM-kilpailut *Pronssia 2003 *Kultaa 2004 *Hopeaa 2005 Lähteet: 2002–2008, 2009– == Lähteet == * Tapio Nirkko Biography and Olympic Results Olympics at Sports-Reference.com === Viitteet === Luokka:Suomalaiset kilpapurjehtijat Luokka:Vuonna 1984 syntyneet Luokka:Elävät henkilöt
Dornier Do 24

Dornier Do 24 on saksalaisen Dornier-lentokonetehtaan lentovene. Saksalaiset käyttivät sitä monella rintamalla toisessa maailmansodassa. Se lensi ensilentonsa vuonna 1937 heinäkuussa ja se hyväksyttiin marraskuussa samana vuonna. Järeästi aseistettu kone oli tehokas toisen maailmansodan ase mutta se ei silti vaikuttanut sodan lopputulokseen. Konetta käytettiin tiedusteluun ja joskus taistelutehtäviin. Liittoutuneiden vastine Do24:lle oli PBY Catalina- ja Short Sunderland -lentoveneet. Luokka:Lentoveneet Do 024
Norjan jääpallomaajoukkue

Norjan miesten jääpallomaajoukkue edustaa Norjaa jääpallon miesten maajoukkuekilpailuissa. MM-kisoissa Norja on aina säilyttänyt paikkansa A-ryhmässä, vaikka kuuluukin sen heikoimpiin joukkueisiin. Joukkue on saavuttanut kolme MM-mitalia: hopeaa 1965 Neuvostoliiton kisoista sekä kaksi pronssia 1993 kotikisoista ja 2023 ==Katso myös== *Norjan naisten jääpallomaajoukkue Luokka:Jääpallomaajoukkueet Maajoukkue
Ravintoverkko

Ravintoverkko on eliöyhteisön saalistus- ja ravintosuhteita kuvaava ravintoketjujen muodostama kokonaisuus. Ravintoverkossa eliö voi olla useammalla eri tasolla, koska se voi saalistaa eri tasoilla olevia eliöitä ja olla eri tasoilla olevien eliöiden ruokaa. Ravintoverkkoja tutkimalla voidaan selvittää eliöyhteisöjen ominaisuuksia. Ravintoverkkojen ominaisuudet ovat yhteydessä lajien välisiin suhteisiin ja populaatioiden kokoon. Yleensä pitkät ravintoketjut ilmentävät kasvien runsasta perustuottoa. Pitkiä ravintoketjuja esiintyy myös alueilla, missä ne oluttuvat usean biotoopin alueelle. ==Lähteet== * === Viitteet === == Katso myös == * Maaperän ravintoverkko Luokka:Ekologia
Kanadan jääpallomaajoukkue

Kanadan jääpallomaajoukkue edustaa Kanadaa jääpallon maajoukkuekilpailuissa. Joukkue pelasi ensimmäisen kerran MM-turnauksessa 1991 Suomen kisoissa. Joukkue on silloin tällöin jättänyt osallistumatta MM-kilpailuihin, mutta on lukeutunut joka kerta osallistuessaan B-ryhmän keskikastin yläpuolelle. Ensimmäisen kerran joukkue pelasi A-sarjassa, sen B-lohkossa vuonna 2014. == Menestys maailmanmestaruuskilpailuissa == ==Katso myös== *Kanadan naisten jääpallomaajoukkue Luokka:Jääpallomaajoukkueet Luokka:Kanadan jääpallo
Rikastuminen

Rikastuminen tarkoittaa toksikologiassa haitallisten aineiden kertymistä ylimpien trofiatasojen eliöihin. Esimerkiksi Itämeren haukiin on rikastunut paljon ympäristömyrkkyjä, koska ne ovat ravintoverkon huipulla. ==Lähteet== * Luokka:Saastuminen
Mohamed Mkacher

Mohamed Mkacher (, s. 25. toukokuuta 1975 Sousse, Tunisia) on tunisialainen valmentaja ja entinen jalkapalloilija, pelipaikaltaan puolustaja. Hän pelasi suurimman osan urastaan tunisialaisessa ES Sahelissa. Mkacher edusti maataan vuoden 2002 jalkapallon MM-kisoissa, jossa hän pelasi yhden ottelun. ==Valmennusura== Mkacher aloitti valmentamisen pelaajauransa jälkeen toimimalla ES Sahelin juniorijoukkueiden valmentajana. Marraskuussa 2009 hän nousi edustusjoukkueen apuvalmentajaksi Khaled Ben Sassin noustua joukkueen päävalmentajaksi.Khaled Ben Sassi Replaces Lofti Rhim As Etoile Du Sahel Coach Goal.com 2.11.2009 Viitattu 3.11.2009 Huhtikuussa 2010 Mkacher nousi joukkueen väliakaiseksi päävalmentajaksi ES Sahelin annettua potkut joulukuussa 2009 joukkueen päävalmentajaksi tulleelle Piet Hambergille.Etoile coach sacked after failure in Tunisian league BBC 15.4.2010 Viitattu 15.4.2010 Sittemmin Mkacher palasi takaisin apuvalmentajan rooliin kaudella 2010–2011 ES Sahelin palkattua päävalmentajaksi marokkolaisen Mohamed Fakhirin. ==Saavutukset== *CAF Cup: 1999 *Afrikan Super cup: 1998 *Afrikan cup- voittajien cup: 1997 *Tunisian liigamestaruus: 1997 *Tunisian cup: 1996 == Lähteet == == Aiheesta muualla == * National Football Teams * Sports- Reference.com Luokka:Tunisialaiset jalkapalloilijat Luokka:Vuonna 1975 syntyneet Luokka:Elävät henkilöt
Ann Bell Fell

Ann Bell Fell oli suomalainen vuosina 1994–1998 toiminut yhtye, joka teki elektronista musiikkia. Eurodance-duon jäsenet olivat laulaja Ann Bell Fell, eli Ann-Katrine "Kati" Lindfelt ja lauluntekijä Illusion Rake, eli Rauli Eskolin. Heidän tunnetuimpia kappaleitansa ovat "Around & 'Round", Basic Elementin kanssa tehty "I Feel It Coming" sekä Howard Blaken Lumiukko-teemaa mukaileva "Frost". Kolme kappaletta sisältäneen debyyttisinglen yhtye teki vuonna 1994. Todellinen läpimurto tapahtui kuitenkin keväällä 1996 hittisinglellä "Around & 'Round". Tätä seurasi debyyttialbumi We Come We Go (1996), jolta julkaistiin singleinä "Dogheart", "We Come We Go" ja "I Feel It Coming", sekä Aku Louhimiehen ohjaamana musiikkivideona "Rainy Dayz". Ensimmäisen levyn menestyksen siivittämänä yhtye teki vielä toisen albumin - Annbellievable! julkaistiin vuonna 1998. Siltä irrotettiin sinkut "Heart Goes Boom" ja "Frost (Snowman)". Toisen levyn jälkeen Rake keskittyi tuottamaan ja kirjoittamaan musiikkia muille artisteille, ja Ann Bell Fell työskentelemään musiikinopettajana. Myöhemmin Ann Bell Fell on laulanut muun muassa CMX:n, Maj Karman, Mokoman ja Neljän Ruusun levyillä. ==Diskografia== ===Singlet=== * Something In The Horizon (1994) * Around & 'Round (1996) * We Come We Go (1996) * Dogheart (1996) * I Feel It Coming (1996) * Frost (1998) * Heart Goes Boom (1998) ===Albumit=== * We Come We Go (1996) * Annbellievable! (1998) ==Lähteet== Luokka:Suomalaiset eurodanceartistit ja -yhtyeet Luokka:Suomalaiset elektronisen musiikin yhtyeet
Rikin oksidit

Rikin oksidit ovat kemiallisia yhdisteitä, joissa rikki on sitoutunut happeen. Rikin oksidien kemialliset kaavat ovat muotoa SOx, jossa X on happiatomien määrä. Rikin oksidit aiheuttavat happamoitumista. ==Rikin oksideja== *Rikkidioksidi - SO2 *Rikkitrioksidi - SO3 ==Lähteet== * Luokka:Rikkiyhdisteet Luokka:Oksidit
Snillfjord

Snillfjord on entinen kunta Etelä-Trøndelagin läänissä Norjassa. Snillfjordin kunta syntyi, kun se erotettiin Hemnen kunnasta 1. heinäkuuta 1924. Itäinen osa Heimistä yhdistettiin Snillfjordiin 1. tammikuuta 1964. Tammikuussa 2013 tehdyn väestönlaskennan mukaan Snillfjordin kunnassa oli 985 asukasta. Kunta jaettiin kolmeen osaan vuoden 2020 kuntauudistuksessa, osa siitä liitettiin Hitran, osa Heimin ja osa Orklandin kuntaan. == Lähteet == ==Aiheesta muualla== Luokka:Norjan entiset kunnat Luokka:Heim Luokka:Hitra Luokka:Orkland
Rinnesuo

Rinnesuo on ohutturpeinen aapasuo. Sitä tavataan vaarojen ja tunturien kosteilla rinteillä. Rinnesoita muodostuu rinteille, joilla valuu vettä lähteestä tai runsaiden sateiden seurauksena puroina. Suomessa rinnesoita tavataan etenkin Kuusamossa ja Itä-Lapissa. Rinnesoiden syntyä edistää suuri kosteus viileässä ilmastossa. Rinnesuot ovat yleensä kasvien kannalta melko ravinteikkaita, koska ravinteita valuu ylärinteiltä valuvesien mukana. Turvekerros on yleensä ohut, alle metrinenSaarnisto 2002, s 36. Rinnesoilla kasvaa lähinnä ruskosammalta ja saraa. ==Lähteet== * *Käytännön maaperägeologia, Matti Saarnisto, Kirja-Aurora Turku 2002 ISBN 951-29-2247-9 ===Viitteet=== Luokka:Suot
Marouéne Bokri

Marouéne Bokri (s. 28. joulukuuta 1974 Tunis, Tunisia) on tunisialainen entinen jalkapalloilija, pelipaikaltaan keskikenttäpelaaja. Hän pelasi suurimman osan urastaan tunisialaisessa Espérancessa. Bokri edusti maansa jalkapallomaajoukkuetta vuoden 1996 Atlantan olympialaisissa. ==Saavutukset== *CAF Confederation Cup: 2006 *Afrikan Cup-voittajien cup: 1998 *Tunisian liigamestaruus: 1998, 1999, 2000, 2001, 2002, 2003 *CAF Cup: 1997 *Tunisian cup: 1997, 1999 *CAF Super Cup: 1995 *Afro-Aasian Club Championship: 1995 == Aiheesta muualla == * National Football Teams * Sports-Reference.com * Weltfussball Luokka:Tunisialaiset jalkapalloilijat Luokka:Vuonna 1974 syntyneet Luokka:Elävät henkilöt
Rion julistus

Rion julistus on Yhdistyneiden kansakuntien vuonna 1992 tekemä sopimus. Se on nimetty Rio de Janeiron mukaan. Rion julistustuksessa on 27 periaatetta, jotka koskevat kestävän kehityksen edistämistä maailmassa. ==Lähteet== * ==Aiheesta muualla== *REPORT OF THE UNITED NATIONS CONFERENCE ON ENVIRONMENT AND DEVELOPMENT Sopimuksen koko teksti Luokka:Julistukset Luokka:Yhdistyneet kansakunnat Luokka:Ekologia Luokka:Kestävä kehitys Luokka:1992 Luokka:Rio de Janeiro Luokka:1900-luvun kansainväliset sopimukset
Sateenvarjolaji

Sateenvarjolaji on eliölaji, jonka suojeleminen on tärkeää muiden lajien kannalta. Lajin suojeleminen turvaa myös muiden saman ympäristön lajien säilymistä, ja sateenvarjolajin häviäminen taas vaikuttaisi negatiivisesti muihin lajeihin. Yksi esimerkki sateenvarjolajista on valkoselkätikka, koska sen asuttamaa metsää suojelemalla suojellaan myös muita lahopuita vaativia harvinaisia lajeja. ==Lähteet== * Luokka:Ekologia
Jasmin Weber

thumb|Jasmin Weber Jasmin Weber (s. 15. heinäkuuta 1982 Berliini) on saksalainen näyttelijä. Hänet tunnetaan varsinkin Franziska Reuterin roolista televisiosarjassa Gute Zeiten, schlechte Zeiten, jossa hän esiintyi vuosina 2005–2008. Weberin pitkäaikainen elämänkumppani on muusikko Adel Tawil. He tapasivat toisensa Tawilin Ich + Ich -yhtyeen musiikkivideon kuvauksissa. == Lähteet == == Aiheesta muualla == * Luokka:Saksalaiset näyttelijät Luokka:Vuonna 1982 syntyneet Luokka:Elävät henkilöt
Kuudes aisti (täsmennyssivu)

Kuudes aisti voi tarkoittaa seuraavaa: * Kuudes aisti, ihmisen kuudentena perusaistina pidetty havainnointimenetelmä * Kuudes aisti, elokuva * Kuudes aisti, television visailuohjelma
Wizards of the Sonic

Wizards of the Sonic on WestBamin kappale. Se on tyyliltään elektronista tanssimusiikkia, ja kantavana teemana on Segan Mega Drive -pelikonsolin Sonic the Hedgehog 2 -pelin taistelukohtauksista lainattu melodia. Kappale julkaistiin singlenä Westbamin omalla Low Spirit -levymerkillä 1994 ja myös hänen Bam Bam Bam -albumillaan samana vuonna. Myöhemmin on julkaistu lisäksi erilaisia uudelleenmiksauksia. == Kappaleet == === 12" vinyyli === # # == Aiheesta muualla == * Wizards of the Sonic -single Discogs-sivustolla Luokka:Vuoden 1994 kappaleet Luokka:Saksalaiset elektronisen musiikin kappaleet Luokka:Trance-kappaleet
Riadh Jelassi

Riadh Jelassi (, s. 7. heinäkuuta 1971 Tebourba, Tunisia) on tunisialainen entinen jalkapalloilija. Hyökkääjänä pelannut Jelassi edusti suurimman osan urastaan tunisialaisessa ES Sahelissa. Jelassi edusti myös maataan vuoden 1998 ja 2002 jalkapallon MM-kisoissa. ==Saavutukset== *CAF Cup: 1999 *Afrikan Super cup: 1998 *Afrikan cup-voittajien cup: 1997 *Tunisian-mestaruus: 1997, 2002, 2003, 2004 *Tunisian cup: 1996 == Aiheesta muualla == * National Football Teams * Weltfussball Luokka:Tunisialaiset jalkapalloilijat Luokka:Vuonna 1971 syntyneet Luokka:Elävät henkilöt
Seurantatutkimus

Seurantatutkimus on tutkimus, jossa tutkitaan jotakin asiaa, kuten uhanalaisen karhupopulaation kokoa, säännöllisesti. Asiasta voidaan kerätä tutkimustietoa esimerkiksi vuosittain tai kuukausittain. ==Lähteet== * Luokka:Tutkimus
Veikko Takala

Veikko Armas Takala (1. marraskuuta 1923 Vaasa - 1\. elokuuta 2008 Vaasa) oli suomalainen kuvataiteilija, taidemaalari, taidegraafikko ja valokuvaaja. Uransa alkuvaiheessa hän oli mainosgraafikko. Veikko Takala opiskeli Vaasan taideyhdistyksen piirustuskoulussa vuosina 1945–1949 ja debytoi Vaasassa vuonna 1951.Vaasan taidegraafikot ry. Hän osallistui aktiivisesti muun muassa Suomen Taiteilijaseuran näyttelyihin ja oli mukana Taidemaalariliiton 40-vuotisnäyttelyssä 1969. Takala oli Taidemaalariliiton lisäksi muun muassa Kuvataiteilijaseniorien ja taiteilijaryhmä TS Botnian jäsen. Veikko Takalan teoksia on muun muassa Tampereen ja Oulun taidemuseoiden sekä Wäinö Aaltosen museon, Suomen valtion ja Malmö Museumin kokoelmissa. Takalan julkisia teoksia on Maaliskuu reliefimaalaus vuodelta 1985 Yleisradiolle (Vaasa) ja Verkot Vaasan seurakunnalle. Takala sai mitalin Pohjanlahden biennaalissa ja kunniapalkinnon suomalaisen meriaiheisen taidegrafiikan näyttelyssä vuonna 1977. == Taide == Veikko Takala teki realistisia ja abstrakteja piirustuksia ja maalauksia sekä serigrafioita ja kollaaseja. Takalan taidesuuntausta määrittelee surrealismi, informalismi ja ekspressionistisen abstrakti ilmaisu. Hänen töissään on nähtävissä selkeää pinnanjakorytmiikkaa. Takalan taiteelle on tunnusomaista dramaattiset tunnelmat ja melankolia. Vaasapedia, Pinnan mestari - Veikko Takala == Luottamustehtävät == Takala toimi aktiivisesti yhdistyksissä ja taiteilijoiden ammattiliitoissa. Hän oli muun muassa Suomen Taiteilijaseuran hallituksessa ja Suomen Kuvataidejärjestöjen Liiton hallituksessa.Vaasan taidegraafikot ry. Lisäksi hän oli Pohjanmaan museon hallituksen jäsen 1970-luvulla ja pohjalaisten taideyhdistysten hallituksissa sekä Vaasan kaupungin kuvataidetoimikunnan, Valtion taideteostoimikunnan ja Vaasan läänin taidetoimikunnan jäsenenä. Veikko Takala oli Kuntsin säätiön hallituksen pitkäaikainen jäsen ja myöhemmin kunniajäsen. Kuntsin modernin taiteen museo == Lähteet == * Kuvataiteilijat -taiteilijahakemisto 1991 (Suomen taiteilijaseura, ISBN 951-608-000-6) ===Viitteet=== == Aiheesta muualla == *Suomen Kuvataiteilijat -matrikkeli *Veikko Takala Taide Salmelan kokoelmissa *Kirjav@ - Kansallisgallerian kirjaston kokoelmatietokanta, Veikko Takala * *Vaasapedia, Toisenlainen taiteilija - Veikko Takala * Uneni maisemat : Veikko Takala; kirjoittajat: Maaria Niemi, Anne-Maj Salin, Päivi Vuolijärvi; ISBN: 952-5149-74-9 Luokka:Suomalaiset taidemaalarit Luokka:Suomalaiset graafiset suunnittelijat Luokka:Vuonna 1923 syntyneet Luokka:Vuonna 2008 kuolleet
Sietoalue

Sietoalue on jollekin eliölle sopiva vaihteluväli tietyn ympäristötekijän suhteen. Näitä ympäristötekijöitä ovat esimerkiksi lämpötila, UV-säteily ja maaperän ravinteet. ==Katso myös== *Optimi ==Lähteet== * Luokka:Ekologia
Kuluttaja

Kuluttaja voi tarkoittaa seuraavia asioita * kuluttaja taloustieteessä * kuluttaja biologiassa * Kuluttaja, Kuluttajamedia ry:n julkaisema aikakauslehti * Me (vuosina 1917–1956 Kuluttajain lehti, vuosina 1957–1964 Kuluttaja, vuosina 1965–1969 Me kuluttajat), Suomen Lähikaupan (aiemmin E-Osuusliikkeen) julkaisema lehti
John J. Carty

John Joseph Carty (14. huhtikuuta 1861 – 27. joulukuuta 1932) oli yhdysvaltalainen sähköteknikko, joka kehitti puhelinjohtojen tekniikkaa. == Lähteet == Luokka:Yhdysvaltalaiset fyysikot Luokka:Vuonna 1861 syntyneet Luokka:Vuonna 1932 kuolleet
Mourad Melki

Mourad Melki (, s. 9. toukokuuta 1975) on tunisialainen entinen jalkapalloilija. Keskikentällä pelannut Melki edusti suurimman osan urastaan Espérancessa, jonne Melki siirtyi Olympique de Béjasta. Hän edusti Tunisiaa vuoden 1998 ja 2002 jalkapallon MM-kisoissa. ==Saavutukset== *Tunisian cup: 2006, 2007 *Tunisian liigamestaruus: 2000, 2001, 2002, 2003, 2004, 2006 == Aiheesta muualla == * National Football Teams * Weltfussball * Transfermarkt Luokka:Tunisialaiset jalkapalloilijat Luokka:Vuonna 1975 syntyneet Luokka:Elävät henkilöt
Ngarchelong

Ngarchelong on yksi Palaun 16 osavaltiosta. Se sijaitsee Babeldaobin saaren pohjoiskärjessä. Sen pinta-ala on 41 neliökilometriä ja siellä on 311 asukasta (vuonna 2015). Osavaltion alueella sijaitsee poikkeuksellisen paljon kivimonoliitteja, jotka olivat perinteisessä palaulaisessa uskonnossa pyhiä paikkoja. == Lähteet == Luokka:Palaun osavaltiot
Tydal

Tydal on kunta Trøndelagin läänissä Norjassa. Tydal erotettiin omaksi kunnakseen Selbun kunnasta vuonna 1901. Vuoden 2024 alussa Tydalissa oli 773 asukasta. Tydalin hallinnollinen keskus on Åsin kylä. Taajamia ei kunnassa ole lainkaan. == Kuvia == TydalKirke.jpg|Tydalin kirkko StorsylenNorthernRidge.jpg|Kunnan korkein kohta, Storsylen-vuori (1 762 m) == Lähteet == ==Aiheesta muualla== *
Issam Trabelsi

Issam Trabelsi (s. 18. syyskuuta 1977) on tunisialainen jalkapallomaalivahti. Hän aloitti uransa Stade Tunisienissa ja on sen jälkeen edustanut AS Marsaa ja EGS Gafsaa ja Stade Gabésienia. == Saavutukset == * Tunisian cup: 2003 * Arabian Cup-voittajien cup: 2002 * Tunisian liigacup: 2000, 2002 ==Aiheesta muualla== * National Football Teams Luokka:Tunisialaiset jalkapallomaalivahdit Luokka:Vuonna 1977 syntyneet Luokka:Elävät henkilöt
Ørland

Ørland on kunta Trøndelagin läänissä Norjassa. Ørlandin kunta perustettiin vuonna 1837, jolloin Norjassa otettiin käyttöön kunnallishallinto. Siitä on erotettu Bjugnin kunta vuonna 1953 ja Agdenesin kunta vuonna 1896. Bjugn litettiin takaisin vuonna 2020 ja on nyt kunnan hallinnollinen keskus. Kunnan muita taajamia ovat Brekstad, Ottersbo, Opphaug, Uthaug, Karlestrand ja Lysøysund. Kunnan alueella sijaitsee Ørlandin lentoasema, Norjan ilmavoimien sotilaslentoasema, jossa on F-35A -hävittäjiä. == Media == Ørlandin Brekstadissa ilmestyy paikallislehti Fosna-Folket. ==Kuvia== Bjugn Kirke.jpg|Bjugnin kirkko Hegvik kirke.JPG|Hegvikin kirkko Austrattborgen.jpg|Austråttborgenin kartano Kjeungskjaer 2005-08-22.jpg|Kjeungskjærin majakka == Lähteet == ==Aiheesta muualla== *
Alennusvaihde

oikea|kehyksetön Alennusvaihde on voimansiirron osa, jonka välityssuhde muuttaa akselin pyörimisnopeutta pienemmäksi ja samalla kasvattaa vääntömomenttia. Moottoriajoneuvoissa alennusvaihde on usein liitetty varsinaisen vaihdelaatikon perään ja se voidaan kytkeä käyttöön silloin, kun ajetaan erityisen hitaasti, raskaalla kuormalla tai vaativassa maastossa ja tarvitaan suurta vääntömomenttia. Tällöin alennusvaihde muuttaa kaikkien vaihteiden välityssuhdetta. Toisinaan alennusvaihteiksi kutsutaan myös varsinaisen vaihdelaatikon hitaimpia vaihteita. Sähkömoottoreissa käytettävä alennusvaihde on tavallisesti kiinteällä välityssuhteella oleva hammaspyörästö, joka pudottaa akselin kierrosluvun käyttötarkoitukseen sopivaksi ja samalla kasvattaa vääntömomenttia. Myös potkuriturbiinimoottoreissa voidaan käyttää alennusvaihdetta turbiinin ja potkurin välissä, sillä turbiini vaatii toimiakseen niin suuren kierrosnopeuden, ettei potkuri sitä kestäisi. Kertojavaihde on alennusvaihteen kaltainen, mutta välityssuhde on päinvastainen, jolloin pyörimisnopeus kasvaa ja vääntömomentti pienenee. Luokka:Autotekniikka Luokka:Voimansiirto Luokka:Koneenelimet en:Reduction gear
Kuluttaja (lehti)

Kuluttaja on suomalainen aikakauslehti. Kuluttaja julkaisee puolueettomia, vertailevia testejä kuluttajamarkkinoilla tarjoilla olevista tuotteista ja palveluista, esimerkiksi kodinkoneista, elektroniikasta ja vakuutuksista. Suurin osa testeistä tuotetaan kansainvälisenä yhteistyönä International Consumer Research and Testing -järjestön (ICRT) osakkaiden kanssa. Kaikki ICRT-yhteistyössä mukana olevat ovat kuluttajien etuja ajavia, puolueettomia järjestöjä tai muita organisaatioita. Jäsenet eivät saa olla riippuvaisia tuotteita valmistavista ja myyvistä yrityksistä tai poliittisista puolueista. Kuluttaja myöntää testeissään menestyneille tuotteille ja palveluille Testivoittaja- ja Hyvä ostos -kunniamainintoja. Testivoittajalla on testin korkein kokonaispistemäärä, ja Hyvä ostos on hinta–laatusuhteeltaan testin paras tuote tai palvelu. Testien lisäksi lehti julkaisee tietoa tavaroista, palveluista, ruuasta, hinnoista, kuluttajan oikeuksista, vastuullisesta kuluttamisesta ja markkinoiden ajankohtaisista ilmiöistä. Vakiopalstoja ovat Ratkaisuja riitoihin Ratkaisuja riitoihin, Lukijoilta ja Musta listaMusta lista. Ratkaisuja riitoihin -palstalla julkaistaan kuluttajariitalautakunnan ratkaisuja kuluttajien ja yritysten välisiin riitoihin. Musta lista -palstalla mainitut yritykset eivät ole noudattaneet kuluttajariitalautakunnan ratkaisusuositusta siitä, miten niiden pitää hyvittää virheensä kuluttajalle. Lehteä on julkaissut vuoden 2014 alusta alkaen Kuluttajaliiton perustama yhdistys, joka on vuodesta 2021 toiminut nimellä Kuluttajamedia ry. Yhdistyksen hallituksen puheenjohtajana toimii Kuluttajaliiton pääsihteeri Juha Beurling-Pomoell ja varapuheenjohtajana Kuluttajaliiton kunniapuheenjohtaja Leena Simonen. Toimitusjohtajana toimii Mika Kesseli.https://kuluttaja.fi/mediatiedot/ Vuonna 1967 Kuluttajaneuvosto perusti lehden, joka ilmestyi nimellä Kuluttajatietoa. Lehden ensimmäinen pääkirjoitus alkoi sanoilla: ”Tiedon tarve on herännyt voimakkaana kuluttajien keskuudessa.” Lehden nimi lyhennettiin Kuluttajaksi 1990-luvulla. Samaan aikaan lehti muuttui tilattavaksi. Vuonna 2021 Kuluttaja-lehden tilaajamäärä oli noin 22 000\. __NOTOC__ == Julkaisijat == * Kuluttajaneuvosto 1967–1972 * Elinkeinohallitus 1972–1989 * Kuluttajavirasto I 1989–1998 * Kuluttajavirasto (nyk. Kilpailu- ja Kuluttajavirasto) 1998–2013 * Kuluttajamedia ry 2014– == Päätoimittajat == * Riitta Ritvala 1967–1991 * Maija Puomila 1991–1994 * Marita Wilska 1994–2011 * Marjatta Turunen 2011–2012 * Riitta Jalkanen 2013 * Mervi Itkonen 2014–2016 * Elina Ruhanen 2016–2019 * Ossi Jääskeläinen 2019– ==Lähteet== == Aiheesta muualla == *Kuluttaja-lehden verkkopalvelu Luokka:Suomalaiset aikakauslehdet Luokka:Kuluttajansuoja
Armas Sihvo

Armas Hjalmar Sihvo (käytti Saksassa peitenimeä Sicher), (4. syyskuuta 1889 Kaukola – 25. huhtikuuta 1918) oli suomalainen jääkärivääpeli. Hänen vanhempansa olivat maanviljelijä, poliisikonstaapeli Juho Pietari Sihvo ja Matilda Sofia Vesterlund.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Sihvo kävi kansakoulun ja kaksi luokkaa Käkisalmen yhteiskoulua sekä Sortavalan kauppakoulun vuosina 1910 – 1911. ==Jääkärikausi== Tämä ilmeeläinen maanviljelystä harjoittanut osuuskaupanhoitaja liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 9. lokakuuta 1915, josta hänet siirrettiin pataljoonan 4. komppaniaan 21. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, josta hänet komennettiin Suomeen ja siirrettiin 1. marraskuuta 1916 pataljoonan täydennysjoukkoon. Suomessa hän toimi pohjoisen etapin Posion aseman hoitajana, josta hän palasi 3. maaliskuuta 1917 takaisin pataljoonan ja määrättiin pataljoonan 4. komppaniaan, josta hänet siirrettiin 9. heinäkuuta 1917 pataljoonan 2. konekiväärikomppaniaan, 30. joulukuuta 1917 ja edelleen pataljoonan täydennysjoukkoon ja 7. helmikuuta 1918 takaisin 2. konekiväärikomppaniaan. ==Suomen sisällissota== Sihvo saapui Suomeen jääkärien pääjoukon mukana aliupseeriksi ylennettynä 25. helmikuuta 1918 ja sijoitettiin Suomen Valkoiseen armeijaan koulutusaliupseeriksi 8. jääkäripataljoonan konekiväärikomppaniassa, josta hänet siirrettiin 25. maaliskuuta 1918 alkaen 3. komppaniassa, josta hänet siirrettiin 8. huhtikuuta 1918 joukkueenjohtajaksi 6. Jääkärirykmentin 18. jääkäripataljoonan 1. komppaniaan. Hän otti osaa sisällissodan taisteluihin Muolaassa, Ilveksessä, missä hän haavoittui 23. huhtikuuta 1918 ja menehtyi haavoihinsa 25. huhtikuuta 1918. Hänet haudattiin Kaukolan sankarihautaan. ==Lähteet== * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. ===Viitteet=== Luokka:Jääkärit Luokka:Vuonna 1889 syntyneet Luokka:Vuonna 1918 kuolleet
Hubert Raudaschl

Hubert Raudaschl (s. 26. elokuuta 1942 Sankt Gilgen) on entinen itävaltalainen kilpapurjehtija. Raudaschl osallistui kilpailijana yhdeksiin olympiakisoihin. Hän edusti Itävaltaa kaikissa kesäolympialaisissa Tokiosta 1964 Atlantaan 1996. Hän saavutti kaksi olympiahopeaa: finnjollassa Méxicossa 1968 ja star- luokassa Moskovassa 1980. Raudaschl voitti maailmanmestaruuden finnjollassa vuonna 1964 ja microcupper-luokassa 1978. Lisäksi hän voitti viisi Euroopan mestaruutta. == Aiheesta muualla == *Raudaschl/Ferstl: Wermutstropfen im Silberbecher Österreichisches olympiamuseum Luokka:Itävaltalaiset kilpapurjehtijat Luokka:Itävaltalaiset olympiamitalistit Luokka:Vuonna 1942 syntyneet Luokka:Elävät henkilöt
Todendorf

Todendorf () on kunta Saksassa Schleswig-Holsteinin osavaltion Stormarnin piirikunnassa. Asukkaita Todendorfissa oli 31. joulukuuta 2007 1 063 ja väestötiheys oli 83 as/km². Kunnan pinta-ala on 15,83 km². Todendorfin pormestari on Hans-Joachim Dwenger. Todendorf muodostuu seuraavista asutuskeskuksista (): Kalkkuhle, Ochsenkoppel, Altenfelde, Mannhagen, Fliegenberg ja Rönnbaum. Kunnassa on yksi kirkko ja yksi päiväkoti. Todendorf sijaitsee noin viisi kilometriä koilliseen Ahrensburgin kaupungista. Bundesautobahn 1 ja Bundesautobahn 404 -moottoritiet kulkevat kunnan läpi. Vuoden 2008 kunnallisvaaleissa AFWT sai yhdeksän paikkaa Todendorfin kunnanvaltuustossa. SPD sai kaksi paikkaa. == Lähteet == == Aiheesta muualla == *Viralliset kotisivut Luokka:Schleswig-Holsteinin kunnat
Aksiaalilaakeri

Aksiaalilaakeri on vierintälaakeri, joka kestää kuormitusta akselin suuntaisesti. Aksiaalilaakereita kutsutaan joskus myös painelaakereiksi. On myös laakereita, jotka ottavat vastaan sekä aksiaali- että radiaalikuormia. Sellaisia ovat esimerkiksi rullalaakerit, joissa laakerielementteinä toimivat lieriöt eivät ole samansuuntaisia kuormittavan akselin suhteen. Luokka:Laakerit de:Lager (Maschinenelement)#Axiallager
Sybil Newall

Sybil Fenton "Queenie" Newall (17. lokakuuta 1854 Calderbrook, Lancashire – 24. kesäkuuta 1929 Cheltenham, Gloucestershire) oli englantilainen jousiampuja. Newall voitti kultamitalin Lontoon olympialaisissa 1908 tuloksella 688 pistettä. Hopeamitalisti Lottie Dod jäi 43 pisteen päähän. Newall oli kultamitalin voittaessaan 53-vuotias. Hän on edelleen vanhimpana olympiakultaa voittanut naisurheilija. Newall voitti Yhdistyneen kuningaskunnan mestaruuden vuosina 1911 ja 1912. Hän jatkoi jousiammuntaharrastustaan kuolemaansa saakka. == Lähteet == *Manchester Sports & Olympic Champions (2 of 7) Luokka:Brittiläiset jousiampujat Luokka:Brittiläiset olympiavoittajat Luokka:Vuonna 1854 syntyneet Luokka:Vuonna 1929 kuolleet
Giants Stadium

Giants Stadium oli stadion East Rutherfordissa, New Jerseyn osavaltiossa, Yhdysvalloissa. Se kuului Meadowlands Sport Complexiin yhdessä Izod Center -areenan ja Meadowlands Racetrack -hevosurheiluradan kanssa. Muun muassa NFL- joukkueet New York Giants ja New York Jets sekä MLS-joukkue Red Bull New York pelasivat stadionilla kotiottelunsa. Stadionille mahtui 80 242 katsojaa ja se oli täten ennen purkamistaan yksi NFL:n suurimmista stadioneista. Vuoden 1994 jalkapallon MM-kisoissa pelattiin yhdeksän ottelua Giants Stadiumilla. Myös lukuisat musiikin maailmantähdet esiintyivät stadionilla. Yleisöennätys, 84 472, tehtiin 24. syyskuuta 2009 U2-yhtyeen esiintyessä stadionilla. Aiempi ennätys, 82 948, oli tehty 5. lokakuuta 1995 jolloin paavi Johannes Paavali II toimitti stadionilla messun. Giants Stadium avattiin vuonna 1976 ja se oli käytössä vuoteen 2010 asti, jolloin se purettiin. Silloin East Rutherfordiin valmistui uusi stadion, New Meadowlands Stadium. == Lähteet == == Aiheesta muualla == * Meadowlands Sports Complex Luokka:Yhdysvaltain entiset rakennukset ja rakennelmat Luokka:Yhdysvaltain jalkapallostadionit Luokka:Yhdysvaltain amerikkalaisen jalkapallon stadionit Luokka:Jalkapallon maailmanmestaruuskilpailut 1994 Luokka:New Jerseyn rakennukset ja rakennelmat Luokka:New Jerseyn urheilu
Signaaligeneraattori

Signaaligeneraattori eli funktiogeneraattori on elektroninen laite, jolla voidaan tuottaa sähkösignaalia. Yleensä signaaligeneraattorista voidaan säätää tuotettavan signaalin amplitudia, tasakomponenttia ja taajuutta. Laitteen luoma signaali voi olla sini-, kantti- tai kolmioaaltoa. Signaalia voidaan signaaligeneraattorista riippuen myös moduloida tai tahdistaa käyttäen ulkoista kanavaa. == Lähteet == == Aiheesta muualla == Luokka:Elektroniikka Luokka:Laboratoriotarvikkeet
Chowder

Chowder oli yhdysvaltalainen Emmy-palkittu piirrossarja, jonka loi C. H. Greenblatt Cartoon Networkille. Sarjan päähahmo on nuori lapsi nimeltä Chowder, joka on kokki Mung Daalin opissa. Daal omistaa ruokapalveluyhtiön Marsipani-kaupungissa. Sarja on sekoitus perinteistä käsin tehtyä animointia, stop motionia ja nukketeatteria. Chowderia esitettiin ensi kerran Yhdysvalloissa 2. marraskuuta 2007, minkä jälkeen siitä on esitetty yhteensä 20 jaksoa. Suomessa sarjaa on esitetty maksullisella Cartoon Networkilla 4. elokuuta 2008 lähtien. == Hahmot == * Chowder on sarjan päähahmo, joka on pieni ja omalaatuinen lapsi. Hän työskentelee kokki Mung Daalin oppipoikana. Lisäksi Chowder asustaa Mung Daalin ja hänen vaimonsa Trufflesin kanssa samassa talossa. Chowder haluaa tulla loistavaksi kokiksi, mutta hän on turhan malttamaton. Chowder on lähestulkoon aina nälkäinen ja syö mitä tahansa, jopa asiakkaiden tilaukset. Sarjan luojan Greenblattin mukaan hahmo on sekoitus kissaa, karhua ja jänistä. * Mung Daal on maailman paras kokki, joka työskentelee omassa tilausruokakaupassa Catering-yhtiössä yhdessä vaimonsa Trufflesin, apulaisensa Shnitzelin ja oppipoikansa Chowderin kanssa. Hahmon tarkkaa ikää ei ole paljastettu sarjan aikana, mutta hänen on mainittu tehneen ruokaa vähintään 386 vuottaJakso Certifrycation Class ja olleensa naimisissa 450 vuotta.Jakso Mung on the Rocks * Shnitzel on kivihirviö ja ammattilaiskokki, joka työskentelee Mung Daalin Catering tilausruokakaupassa. Hänen sanavarastonsa perustuu lähestulkoon ainoastaan sanaan "Radda", mutta hänen on kuultu sanovan joskus yksinkertaisia sanoja kuten "okay" ja "oh". Useimmiten Shnitzel tyytyy tekemään vain siivous- ja hanttihommia. Alun perin hahmon ääneksi oli kaavailtu Kevin Michael Richardsonia, joka toimi sarjan avausjaksossa "The Froggy Apple Crumble Thumpkin" Shnitzelin äänenä. Hän ei kuitenkaan voinut jatkaa roolissa vakituisesti muiden projektien vuoksi ja Richardsonin korvasi parhaiten Benderin äänenä tunnettu John DiMaggio. * Truffles on Mung Daalin vaimo, joka pääasiassa hoitaa liikeasiat ja asiakaspalvelun liikkeessä. Hän on käytännöllinen mutta heikkohermoinen sienikeiju, ja menettää usein hermonsa aviomieheensä, työntekijöihin ja asiakkaisiin. * Gazpacho on kauppias torilla * Panini * Ms. Endive * Kimchi * Gorgonzola == Tapahtumapaikka == Sarja sijoittuu kuvitteelliseen Marsipaani- kaupunkiin. Marsipaani pohjautuu hieman New Yorkiin, jossa esiintyy useita kulttuurillisia eroja. Kaupunki on laaja ja lähestulkoon loppumaton, ja siellä on marokkolaisia ja intialaisia rakennelmia. Kaupungin asukkaat ovat useimmiten ihmismäisiä eläimiä ja varsinaisia ihmisiä kaupungissa on todella vähän. == Äänirooleissa == == Lähteet == == Aiheesta muualla == * Sarjan promootio sivu * TV.com Luokka:2000-vuosikymmenen yhdysvaltalaiset animaatiosarjat
Nivelles

Nivelles (), ) on kunta ja kaupunki Belgiassa, Vallonian Brabantin provinssissa. Kunta kuuluu Nivellesin arrondissementtiin. Pinta-alaa Nivellesillä on 60,6 neliökilometriä. 1. tammikuuta 2007 kunnassa oli 24 622 asukasta ja asukastiheys oli 406 as./km². Kunnan pormestarina toimii Pierre Huart. Nivelles muodostuu seuraavista osista: Baulers, Bornival, Thines ja Monstreux. Nivellesin ystävyyskaupunki on Saintes Ranskassa. Kunnan alueella sijainneella Nivelles-Baulersin radalla ajettiin vuosina 1972 ja 1974 Formula 1 -osakilpailu. Myöhemmin radan tilalle on rakennettu teollisuusalue. == Historia == Nivelles syntyi ja kehittyi vuonna 648 perustetun Sainte-Gertruden luostarin ympärille. Luostarin perusti Pyhä Gertrud, Austrasian major domus Pipin I:n tytär, merovingikuningas Klotar II:n neuvosta. Vuonna 1830, Belgian vallankumouksen aikana Nivelles oli yksi ensimmäisistä kaupungeista, joka lähetti sotajoukkoja taistelemaan Brysseliin. Seuraavina vuosina kaupungin raskas teollisuus alkoi kasvaa. Nivellesissä oli muun muassa rautatieteollisuutta. Toisen maailmansodan aikana, 14. toukokuuta 1940 lähes koko kaupungin keskusta tuhoutui. Ainoastaan collegiate-kirkon muurit jäivät jäljelle. Kirkon uudelleenrakennustyöt saatiin valmiiksi vuonna 1984. == Kuuluisia asukkaita == *Pipin I (n. 580–640), merovingikuningas Klotar II:n neuvonantaja ja Austrasian major domus *Johann Tserclaes (1559–1632), kenraali kolmikymmenvuotisessa sodassa *Louis-Joseph Seutin (1793–1862), tohtori ja kirurgi *Jules Louis Guillery (1824–1902), lakimies ja poliitikko *Henri Delmotte (1822–1884), novellisti *Didier Theys (s. 1956), ralliautoilija == Lähteet == == Aiheesta muualla == * Kunnan kotisivut Luokka:Vallonian Brabantin kunnat Luokka:Belgian kaupungit
Peter Pan ja paluu Mikä-mikä-maahan

Peter Pan ja paluu Mikä-mikä-maahan ( tai Return to Neverland) on animaatioelokuva, joka sai ensi-iltansa 15. helmikuuta 2002. Se julkaistiin DVD:lle 27. marraskuuta 2007. == Juoni == Englantiin on syttynyt sota ja Leena jää kotiin lapsiensa Jaanan ja Janin kanssa. Hän kertoo lapsilleen tarinoita Peter Panista, mutta Jaana ei usko äitinsä kertomuksia ja heille tulee riita. Hän nukahtaa huoneeseensa, kunnes Kapteeni Koukku saapuu miehistöineen kaappaamaan hänet ja he vievät hänet Mikä-mikä-maahan, jossa Peter Pan pelastaa Jaanan. Mikä-mikä-maassa hän tutustuu Kadonneisiin poikiin ja Helinä- keijuun. Kun heille tulee riitaa keskenään Jaana kääntyy Kapteeni Koukun puoleen, muttei osaa aavistaa, että tämä salaa juonii hänen selkänsä takana. Koukku ehdottaa, että jos Jaana auttaa löytämään hänen aarteensa sijainnin, hän vie Jaanan takaisin Lontooseen. Koukun kaapattua Peterin Jaana kääntyy Helinä-keijun puoleen ja he yhdessä pelastavat hänet ja Kadonneet pojat. Jaana herää unesta ja kertoo veljelleen mitä on kokenut. == Ääninäyttelijät == Alkuperäinen näyttelijä Suomalainen näyttelijä Rooli Harriet Owen Henna Haverinen Jaana Blayne Weaver Samuel Harjanne Peter Pan Corey Burton Veikko Honkanen Kapteeni Koukku Jeff Bennett Tom Pöysti Simo Kath Soucie Susanna Mikkonen Leena aikuisena Andrew McDonough Henri Piispanen Jani Roger Rees Heikki Sankari Eero Harriet Owem Emmi Pakkanen Leena lapsena Spencer Breslin Pauli Teinonen Lassi Bradley Pierce Jan Lindroos Nökö Quinn Beswick Ukko-Pekka Pöysti Kettu Aaron Spann Otto Piispanen Kaksoset Dan Castellaneta Antti Pääkkönen sivuäänet Jim Cummings Esa Saario Kertoja, sivuäänet Frank Welker Pertti Sveholm sivuäänet Wally Wingert Kari Tamminen sivuäänet Suomenkielisen version sivurooleista vastaavat Markus Bäckman, Jarkko Tiainen, Emilia Sankari, Oskari Tamminen, Annamari Metsävainio, Hannele Karppinen, Ari Parviainen ja Ralf Öhberg. Ohjauksesta ja kääntämisestä vastasi Annamari Metsävainio. == Lähteet == * Elokuvan lopputekstit == Aiheesta muualla == * Luokka:Vuoden 2002 yhdysvaltalaiset elokuvat Luokka:Disneyn animaatioelokuvat Luokka:Peter Pan
Latvijas Pasts

Latvijas Pasts () on Latvian valtiollinen postiyhtiö, joka perustettiin vuonna 1992. Postitoiminnan historia Latviassa ulottuu kuitenkin aina 1200-luvulle saakka, jolloin Riika kuului Liivinmaan ritarikunnan ja Hansaliiton postialueeseen. Latvijas Pasts perustettiin 2. tammikuuta 1992 pian Latvian neuvostomiehityksen päättymisen jälkeen. Samana vuonna Maailman postiliitto päätti Latvian jäsenyyden palauttamisesta järjestössä. Latvian liityttyä Euroopan unionin jäseneksi 1. toukokuuta 2004 tulivat voimaan myös postilain muutokset, jotka velvoittivat Latvijas Pastsin monopolin asteittaiseen purkamiseen vuoteen 2013 mennessä. Latvian postimarkkinat avautuivatkin kokonaan kilpailulle 1. tammikuuta 2013. == Lähteet == == Aiheesta muualla == * Latvijas Pasts Luokka:Postiyhtiöt Luokka:Latvialaiset valtionyhtiöt
Hadžimurat Gatsalov

Hadžimurat Soltanovitš Gatsalov (s. 11. joulukuuta 1982) on venäläinen vapaapainija, olympiavoittaja, viisinkertainen maailmanmestari ja kolminkertainen Euroopan-mestari. Gatsalovin seura on Venäjän armeijan keskusurheiluseura. Venäjän maajoukkueeseen hän on kuulunut vuodesta 2001 lähtien. Kansallisuudeltaan hän on osseetti. Ensimmäisissä maajoukkue- edustustehtävissään maailmancupissa vuonna 2001 Gatsalov sijoittui sarjassaan 85-kiloisissa kuudenneksi. Saman vuoden elokuussa hän voitti juniorien maailmanmestaruuden ja sijoittui sotilaiden MM-kisoissa hopealle 97-kiloisissa. Vuosina 2002 ja 2003 Gatsalov voitti sarjansa maailmancupissa. Vuonna 2003 Gatsalov siirtyi 96 kilogramman painoluokkaan. Riian EM-kisoissa hän voitti aikuisten Euroopan-mestaruuden voitettuaan loppuottelussa Turkin Fatih Cakiroglun. Hän uusi Euroopan-mestaruutensa myös seuraavana vuonna Ankaran kisoissa, missä loppuotteluvastustajana oli Ukrainan Vadim Tasojev. Ateenan olympialaisissa Gatsalov voitti niin ikään kultaa, loppuottelussa vastassa oli Uzbekistanin Magomed Ibragimov. 2005 Varnan EM-kisoissa Gatsalov jäi pronssille, mutta voitti jälleen kultamitalin syksyllä Budapestin MM- kisoista. Myös vuonna 2006 Gatsalov voitti niin EM- kuin MM-kultaa. 2007 Gatsalov voitti sarjansa maailmancupissa ja vei jälleen maailmanmestaruuden nimiinsä Bakun MM-kisoista. Myöhemmin syksyllä hän voitti kultaa myös sotilaiden MM-kisoista. 2008 Tampereen EM-kisoista Gatsalov saavutti pronssia. Häntä ei valittu Venäjän joukkueeseen Pekingin olympialaisiin. Herningin MM- kilpailuissa 2009 hän voitti jälleen maailmanmestaruuden. Moskovan MM- kilpailuissa 2010 hän sijoittui toiseksi. Budapestin MM-kilpailuissa 2013 hän voitti 120 kg:n sarjassa kultaa ja Taškentin MM-kilpailuissa 2014 hän saavutti 125 kg:n sarjassa pronssia. ==Lähteet== * FILA:n tietokanta * Luokka:Venäläiset vapaapainijat Luokka:Venäläiset olympiavoittajat Luokka:Vuonna 1982 syntyneet Luokka:Elävät henkilöt
Georgette Leblanc

Georgette Leblanc (8. helmikuuta 1875 Rouen – 27. lokakuuta 1941 Cannes) oli ranskalainen sopraano, näyttelijä ja kirjailija. Hän oli Nobel-palkitun kirjailijan Maurice Maeterlinckin pitkäaikainen kumppani ja puoliso (1895–1918), jolle Maeterlinck omisti kirjansa Le trésor des humbles (1896) (Köyhäin aarteet, suom. F. E. Sillanpää). ==Musiikillinen ura== Georgette Leblanc suoritti ensiesiintymisensä lyyrisenä laulajana Pariisin Opéra- Comique'ssa 23. lokakuuta 1892, Émile Zolan tekstiin pohjautuvassa oopperassa L'Attaque du Moulin, johon musiikin oli säveltänyt Alfred Bruneau. LeBlanc esiintyi useissa päärooleissa Maeterlinckin teoksissa. Hänet kuitenkin hyllytettiin ehdottomasti tunnetuimman näytelmän Pelléas et Mélisande pohjalta tehdyn oopperan pääroolista 1902, kun rooli annettiin säveltäjä Claude Debussyn tahdosta Mary Gardenille. Kirjailija Maurice Maeterlinck kimpaantui asiasta ja loisti poissaolollaan oopperan esityksistä. Jean Sibelius sävelsi samaiseen näytelmään musiikkia, Opus 46 (1905). ==Kirjallinen ura== Georgette Leblanc kirjoitti lastenkirjoja, matkakertomuksia ja mm. kaksiosaisen, omaelämäkerrallisen teoksen "Souvenirs", jonka ensimmäinen osa julkaistiin vuonna 1931. Hän asui Maurice Maeterlinckin kanssa Nizzassa. Myöhemmän kumppaninsa kirjailija, kustannustoimittaja Margaret Andersonin kanssa hän asui Seine-Maritimessa. Sekä Anderson että Leblanc olivat kreikkalais- armenialaisen mystikko G. I. Gurdjieffin oppilaita, ja he kuuluivat Gurdjieffin erityiseen 'Köysi' -naisryhmään, johon kuului myös kirjailija Kathryn Hulme. Georgette oli kirjailija Maurice Leblancin sisar, Maurice tuli erityisesti tunnetuksi luomastaan Arsene Lupin -romaanihahmosta. Jean Cocteau oli Georgetten läheinen ystävä. ===Kirjallinen tuotanto=== * 1904 Le Choix de la Vie * 1913 Childrens's Bluebird (Lasten Lintu Sininen) kirjoittaja Madame Maurice Maeterlinck * 1914 The Girl who found the Blue Bird * 1919 Maeterlinck's Dogs * 1927 The Choice of Life * 1931 Souvenir * 1932 Souvenirs: My life with Maeterlinck * 1947 La Machine à Courage, julkaistu postuumisti ==Elokuva== Yksi Georgette Leblancin uran huippukohtia oli pääosa Marcel L'Herbierin ohjaamassa elokuvassa "L' Inhuman" (1924). Leblanc sairastui syöpään ja hän kuoli Cannesissa Alpes-Maritimes -departementissa. Hänet on haudattu 'Notre Dame des Agnes' -hautausmaalle Margaret Andersonin viereen. ==Lisää aiheesta== *IMDb Profile Viitattu 2.8.2008 *Extracts from La Machine à Courage, poimintoja Leblanc'n elämäkerran toisesta osasta Viitattu 2.8.2008 * Gurdjieff International Review, Bob Baker; artikkeli Gurdjieff ja "Köysi" -ryhmän naiset. (englanniksi) Viitattu 2.8.2008 * Youtube: Katkelma elokuvasta L' Inhuman Viitattu 2.8.2008 * Leblancin kirjeitä ym. papereita Elizabeth Jenks Clarkin Margaret Anderson -kokoelmassa Yalen yliopiston Beinecke Rare Book and Manuscript Library'ssa Viitattu 5.8.2008 * The Choice of Life online -kirja, Gutenberg-projekti Luokka:Ranskalaiset kirjailijat Luokka:Ranskalaiset laulajat Luokka:Ranskalaiset näyttelijät Luokka:Ranskalaiset oopperalaulajat Luokka:Neljäs Tie Luokka:Sopraanot Luokka:Vuonna 1875 syntyneet Luokka:Vuonna 1941 kuolleet
Vieskalainen

Vieskalainen oli vuonna 1997 perustettu kerran viikossa, torstaisin ilmestynyt ilmaisjakelulehti, jonka jakelualue oli Alavieska, Sievi ja Ylivieska. Lehteä jaettiin noin kerran kuukaudessa myös muihin lähikuntiin jakelumäärien vaihdellessa välillä 10 500−30 400 kpl. Lehti painettiin Suomalainen Lehtipaino Oy:ssä Kajaanissa. Lehden julkaisu lopetettiin toukokuussa 2013 https://www.marmai.fi/uutiset/keski-pohjanmaan-kirjapainon-ytt-paatokseen- lehtien-ilmestymiset-vahenee/8845e454-3bea-3b47-910f-c0fae1fc6cb8 == Historia == Lehden ensimmäinen kustantaja Vieskalainen Oy on ollut olemassa vuodesta 1990, mutta se alkoi julkaista Vieskalainen-lehteä vasta syyskuussa 1997 Vieskan Viikko -lehden lopetettua toimintansa. Päätoimittajaksi ja toimitusjohtajaksi valittiin Viestimix Ky:n toimitusjohtaja Esa Valli. Toimitusjohtajaksi ryhtyi 2000 Tiina Suni. Lehti siirtyi Alma Media -konserniin kuuluvan Suomen Paikallissanomien omistukseen marraskuussa 2004 ja sen toimituskunta yhdistettiin konserniin aikaisemmin kuuluneeseen Oulun Eteläinen -lehteen. Vuoden 2009 joulukuussa lehti siirtyi Alma Medialta edelleen Jokilaaksojen Kustannus Oy:n haltuun, joka julkaisee Ylivieskassa Kalajokilaakso-lehteä. == Päätoimittajat == * Esa Valli 1997-2004 * Marjaana Knuutila 2004-2006 * Erkki Heikkilä 2006-2007 * Teijo Mäki 2007-2009 * Seppo Kangas 2009- == Lehtiä eri vuosilta == Lehden ulkoasu on huomattavasti uudistunut kahdesti, marraskuussa 2004 lehden siirryttyä Suomen Paikallissanomille ja kesäkuussa 2008 lehtien ulkomittojen muututtua painopaikan siirtyessä Oulaisista Kajaaniin. == Lähteet == * * * === Viitteet === == Aiheesta muualla == * Lehden kotisivut * Suomen Paikallissanomat Oy Luokka:Suomalaiset ilmaisjakelulehdet Luokka:Ylivieska Luokka:Alma Media
Mohamed Farrah Aidid

Mohamed Farrah Hassan Aidid (; 15. joulukuuta 1934 – 2. elokuuta 1996) oli ristiriitainen somalijohtaja, jota usein kuvattiin sotaherraksi. Hän oli Yhdistyneen somalikongressin (USC) ja myöhemmän Somalian kansallisen allianssin (SNA) puheenjohtaja, joka ajoi Mohamed Siad Barren diktatuurihallituksen pääkaupungista Mogadishusta ja lopulta koko Somaliasta. Myöhemmin hän haastoi YK:n ja sen joukkojen läsnäolon maassa ja onnistuikin tässä. == Elämäkerta == Aidid syntyi Hawiye-klaaniin Mudugin alueella Somaliassa. Hän opiskeli Roomassa ja Moskovassa ja oli poliisivoimissa 1950-luvulla. Myöhemmin hän nousi Siad Barren joukoissa kenraaliksi ja palveli Ogadenin sodassa Etiopiaa vastaan. Hän oli myös Barren hallituksessa ja Somalian suurlähettiläänä Intiassa ennen kuin hänet nimitettiin tiedustelupäälliköksi. Barre epäili Aididin suunnittelevan vallankaappausta ja vangitsi tämän ennaltaehkäisevänä toimena kuudeksi vuodeksi. Aididin klaanin onnistui lopulta kukistaa Barren hallinto ja kasvattaa vaikutusvaltaansa tulevassa Somalian sisällissodassa. Sisällissodassa Aididia pidettiin ylimpänä sotaherrana. Hän hävisi kuitenkin kilpailevalle sotaherralle, mikä mahdollisti YK:n rauhanturvaajien tulon alueelle. Aidid esti kansainvälisten YK:n rauhanturvajoukkojen toimintaa 1992. Yhdysvallat lupasi hänen päästään 25 000 dollarin palkkion ja yritti pidättää hänet sekä tuomita sotarikoksista. Tapahtumat johtivat Mogadishun taisteluun 1993. Yhdysvaltalaiset joukot vetäytyivät Somaliasta maaliskuussa 1995. Aidid julisti itsensä Somalian presidentiksi kesäkuussa 1995. Hänen hallintoaan ei tunnustettu kansainvälisesti, ja se kävi valtakamppailua muiden muassa entistä presidenttiä Ali Mahdi Mohamedia vastaan. Aidid kuoli 2. elokuuta 1996 viikkoa aikaisemmin saamiinsa ampumahaavoihin. == Lähteet == Luokka:Afrikkalaiset sotaherrat Luokka:Somalian presidentit Luokka:Vuonna 1934 syntyneet Luokka:Vuonna 1996 kuolleet
Aleksei Mišin

Aleksei Vladimirovitš Mišin (, s. 8. helmikuuta 1979 Ruzajevka, Mordvalaisten ASNT, Neuvostoliitto) on venäläinen kreikkalais-roomalaisen tyylin painija, olympiavoittaja sekä maailman- ja Euroopan mestari. Hän on 174 senttimetriä pitkä ja painaa 88 kilogrammaa. Mišin voitti 84-kiloisten sarjan olympiakultaa Ateenassa 2004. Pekingissä 2008 hän oli yhdeksäs. MM-kilpailuista Mišin on saavuttanut kultamitalin Bakusta 2007, hopeaa Patraksesta 2001 (76 kg, loppuotteluvastustaja Ruotsin Ara Abrahamian) ja Budapestista 2005 (loppuottelussa vastassa Ali Selomov) sekä pronssia Guangzhousta 2006 ja Moskovasta 2010. Euroopan mestaruuden Mišin on voittanut viidesti: Istanbulissa 2001 (76 kg), Belgradissa 2003, Varnassa 2005, Sofiassa 2007 ja Vilnassa 2009. Lisäksi hänellä on yksi EM-hopea. Mišin on voittanut myös sotilaiden maailmanmestaruuden vuonna 2002 ja kultamitalin sotilaiden maailmankisoista 2007. == Lähteet == * Foldeak.com:in painitietokanta * Aleksey Mishin Biography and Olympic Results Sports Reference LLC. * Profiili FILA:n sivustolla Luokka:Venäläiset kreikkalais-roomalaisen tyylin painijat Luokka:Venäläiset olympiavoittajat Luokka:Vuonna 1979 syntyneet Luokka:Elävät henkilöt